**Ministerul Mediului, Apelor și Pădurilor**

**Agenţia Naţională pentru Protecţia Mediului**

**AGENŢIA PENTRU PROTECŢIA MEDIULUI BRĂILA**

**Raport**

privind CALITATEA FACTORILOR DE mediu

 judeŢul BrĂila

**IULIE**

**2020**

# Capitolul 1

# 1. REŢEAUA PENTRU SUPRAVEGHEREA CALITĂŢII AERULUI ÎN JUDEŢUL BRĂILA

# REŢEAUA DE URMĂRIRE A PULBERILOR SEDIMENTABILE

Prelevări la imisii, conform STAS-ului 12574/87, se fac numai la pulberile sedimentabile monitorizate în reţeaua manuală. Aceasta este alcătuită din 10 puncte de control, amplasate astfel:

1. Zona municipiului Brăila - 7 puncte
2. Localitatea Chiscani – 1 punct
3. Localitatea Cazasu – 1 punct
4. Localitatea Vărsătura – 1 punct

Valorile înregistrate în cursul lunii iulie 2020, pe puncte de prelevare, sunt prezentate în tabelul de mai jos :

|  |  |  |
| --- | --- | --- |
| Nr. crt. | Punct de monitorizare | **PULBERI SEDIMENTABILE** **CMA = 17 g/m2/lună**  |
| Concentraţia medie lunară | Concentraţia medie pe luna anterioară | **Tendinţamediei** |
| 1. | Sediu APM | 6,74 | 3,23 | 2,08 |
| 2. | Uzina de apă Brăila | 16,55 | 4,87 | 3,39 |
| 3. | Str. Gen. Gh. Avramescu | 13,37 | 6,77 | 1,97 |
| 4. | Staţia Nord  | 2,50 | 4,93 | 0,50 |
| 5. | S.C. Hercules S.A. | 8,06 | 6,80 | 1,18 |
| 6. | Calea Galaţi | 6,41 | 5,29 | 1,21 |
| 7. | Primăria Brăila | 4,33 | 3,99 | 1,08 |
| 8. | Cazasu | 4,74 | 3,78 | 1,25 |
| 9. | Termocentrala Chiscani | 5,23 | 5,10 | 1,02 |
| 10. | Vărsătura | 16,94 | 10,55 | 1,60 |

În luna iulie 2020, nu s-au înregistrat depășiri ale concentrației maxime admise la indicatorul pulberi sedimentabile.

#  Capitolul 2

# 2. REŢEAUA DE URMĂRIRE A PRECIPITAŢIILOR ATMOSFERICE

Această reţea are ca obiectiv numai monitorizarea calității aerului și nu este reprezentativă pentru date meteorologice. Este formată din 5 puncte de recoltare a probelor, amplasate la Sediul APM Brăila, în incinta stației automate de măsurare a radioactivității factorilor de mediu și în incinta stațiilor automate de măsurarea calității aerului astfel:

* **Staţia Brăila 1-** Staţia de monitorizare a calităţii aerului de tip – trafic, care este amplasată pe Calea Galaţi, nr. 52;
* **Staţia Brăila 3 -** Staţia de monitorizare a calităţii aerului de tip – suburban, care este situată în Comuna Cazasu, jud. Brăila;
* **Staţia Brăila 4 -** Staţia de monitorizare a calităţii aerului de tip – industrial, care este amplasată pe Şoseaua Baldovineşti (Staţia Nord);
* **Staţia Brăila 5 -** Staţia de monitorizare a calităţii aerului de tip – industrial, care este amplasată în Comuna Chiscani, în vecinătatea SC*.* Termoelectrica S.A.

 Pentru monitorizarea calității aerului, în luna iulie 2020, în cele cinci puncte de prelevare s-a analizat o cantitate medie lunară de 8,4 l/mp.

 Precipitațiile căzute nu au fost acide, valorile pH-ului situându-se în intervalul 6,45 – 7,6 upH.

**2.1. REȚEAUA DE URMĂRIRE A CALITĂȚII APELOR DE SUPRAFAȚĂ**

Evaluarea stării ecologice a apelor de suprafață se face pe corpuri de apă cu frecvență semestrială

**2.2 REŢEAUA DE URMĂRIRE A CALITĂŢII APELOR UZATE ÎN CURSURI DE APĂ ŞI CANALIZĂRILE LOCALITĂŢILOR**

Analiza indicatorilor de calitate a apelor uzate a fost efectuată la nivelul judeţului Brăila de către operatorii economici, prin sistemele proprii de automonitorizare;

Urmare a instituirii la nivel național a stării de alertă pentru pandemia de corona virus programul de monitorizare a indicatorilor de calitate a apelor uzate generate de către operatorii economici, nu s-a putut efectua în cadrul laboratorului A.P.M – Brăila.

**2.2.1**. **REŢEAUA DE URMĂRIRE A CALITĂŢII APELOR UZATE DE CĂTRE AGENŢII ECONOMICI**

APM - Brăila a primit în cursul lunii iulie 2020 rezultatele automonitorizării calităţii apelor uzate de la următorii agenţi economici:

* SC ”Miflobu Wash” SRL - Brăila
* SC ”Vard Brăila” SA - Brăila
* SC ”Danbo Impex” SRL - Brăila
* Consiliul Județean Brăila - Spitalul Județean de Urgență
* SC ”Ceprohart” SA - Brăila
* Compania de Utilități Publice ”Dunărea” Brăila pentru stațiile de epurare :
* Brăila
* Movila Miresii
* Făurei
* Însurăței
* SC ”Bricostore Romania” SA - Brăila
* SC ”Rewe Romania” SRL - Brăila

Față de concentrațiile maxime admise de Normativele și actele de reglementare existente s-au înregistrat depășiri ale indicatorilor monitorizați constatate în buletinele de analiză transmise de către ***Compania de Utilităţi Publice „ Dunărea” - Brăila***:

* la stația de epurare a municipiului Brăila : azotați (NO3-) și azot total (Ntot);
* la staţia de epurare Însurăței: azot total (Ntot).

# 2.3. REŢEAUA AUTOMATĂ DE MONITORIZARE A CALITĂŢII AERULUI

Calitatea aerului în județul Brăila este monitorizată prin măsurători continue în cinci stații automate amplasate în zone reprezentative pentru tipurile de stații existente.

Poluanții monitorizați, metodele de măsurare, valorile limită, pragurile de alertă și de informare și criteriile de amplasare a punctelor de monitorizare sunt stabilite de legislația națională privind protecția atmosferei și sunt conforme cerințelor prevăzute de reglementările europene.Rezultatele înregistrate sunt raportate la valorile limită prevăzute de Legea 104/2011.

**Staţia Brăila 1-** Staţia de trafic este amplasată pe Calea Galaţi nr. 53 şi monitorizează nivelele de poluare generate preponderent de emisiile din traficul, cu fluxuri medii şi ridicate, de pe străzile limitrofe.Poluanţii monitorizaţi sunt: SO2, NOx, CO, Pb, PM10, benzen, toluen, o,m,p-xilen, etilbenzen.

**Staţia Brăila 2 -** Este amplasată în Piaţa Independenţei nr. 1, la distanţă de trafic şi de zone industriale sau surse punctuale mari. Monitorizează nivelele medii de poluare din zona urbană datorate emisiilor din interiorul oraşului precum şi contribuţiile posibil semnificative datorate unor fenomene de transport a poluanţilor atmosferici proveniţi din exteriorul oraşului. Poluanţii monitorizaţi sunt: SO2, NOx, CO, O3, Pb, PM10, PM2,5, benzen, toluen, o,m,p-xilen, etilbenzen.

 **Staţia Brăila 3 -** Staţia este situată în Comuna Cazasu şi monitorizează nivelele medii de poluare din interiorul zonei suburbane datorate unor fenomene de transport a poluanţilor ce provin din municipiul Brăila. Monitorizarea se realizează în vederea evaluării expunerii populaţiei şi a vegetaţiei din localităţile de la marginea zonei urbane, localităţi unde pot apărea fenomene de poluare fotochimică. Poluanţii monitorizaţi sunt: SO2, NOx, CO, O3, Pb, PM10, benzen, toluen, o,m,p-xilen, etilbenzen.

 **Staţia Brăila 4 -** Staţia este amplasată pe Şoseaua Baldovineşti în incinta Staţiei de pompare ape uzate a Companiei de Utilităţi Publice Dunărea - Brăila şi determină nivelul de poluare provenit de la sursele industriale din zonă sau din zonele limitrofe. Poluanţii monitorizaţi sunt: SO2, NOx, CO, O3, PM10.

**Staţia Brăila 5 -** Staţia este amplasată în Comuna Chiscani, în vecinătatea SC. Termoelectrica S.A. şi monitorizează nivelul de poluare a aerului din zona învecinată emisiilor de pe Platforma Industrială Chiscani. Poluanţii monitorizaţi sunt: SO2, NOx, CO, O3, PM10, benzen, toluen, o,m,p-xilen, etilbenzen.

**Poluanţii monitorizaţi**

Valorile medii lunare nu au fost calculate unde datele au fost insuficiente.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Staţia | Tipul staţiei | Tip poluant monitorizat | Media | Maxima | Minima | Număr măsurători | U.M. | Limita  |
| BR1 | Trafic | SO2 | 5.57 | 18.48 | 0.48 | 457 | μg/m3 | 350 |
| NO | 4.01 | 4.61 | 3.69 | 36 | μg/m3 | 200 |
| NO2 | 5.72 | 9.86 | 3.28 | 36 | μg/m3 | 200 |
| NOx | 11.75 | 15.71 | 8.91 | 36 | μg/m3 | 30/an |
| CO | 0.85 | 1.54 | 0.13 | 12 | mg/m3 | 10 |
| Benzen | 1.07 | 3.02 | 0.47 | 346 | μg/m3 | 7 |
| PM10 nef. | - | - | - | - | μg/m3 | 50 |
| PM10 grv. | - | - | - | - | μg/m3 | 50 |
| BR2 | Urban | SO2 | 6.18 | 14.35 | 3.24 | 690 | μg/m3 | 350 |
| NO | 5.22 | 198.5 | 0.64 | 685 | μg/m3 | 200 |
| NO2 | 16.36 | 188.2 | 6.01 | 685 | μg/m3 | 200 |
| NOx | 24.21 | 486.7 | 9.53 | 685 | μg/m3 | 30/an |
| CO | 0.06 | 1.17 | 0.01 | 690 | mg/m3 | 10 |
| O3 | 73.23 | 133.1 | 5.63 | 691 | μg/m3 | 120 |
| Benzen | 1.09 | 5.96 | 0.51 | 721 | μg/m3 | 7 |
| PM10 nef. | - | - | - | - | μg/m3 | 17 |
| PM10 grv. | - | - | - | - | μg/m3 | 50 |
| PM2.5 grv. | - | - | - | - | μg/m3 | 25 |
| BR3 | Suburban | SO2 | 5.42 | 11.12 | 2.44 | 49 | μg/m3 | 350 |
| NO | 3.8 | 12.17 | 2.51 | 714 | μg/m3 | 200 |
| NO2 | 8.53 | 23.71 | 4.63 | 714 | μg/m3 | 200 |
| NOx | 14.23 | 32.61 | 9.72 | 714 | μg/m3 | 30/an |
| CO | 0.06 | 0.21 | 0.02 | 713 | mg/m3 | 10 |
| O3 | 71.89 | 131.5 | 9.9 | 467 | μg/m3 | 120 |
| Benzen | - | - | - | - | μg/m3 | 7 |
| PM10 nef. | - | - | - | - | μg/m3 | 50 |
| PM10 grv. | - | - | - | - | μg/m3 | 50 |
| BR4 | IND1 | SO2 | - | - | - | - | μg/m3 | 350 |
| NO | 2.62 | 7.93 | 2.36 | 713 | μg/m3 | 200 |
| NO2 | 6.68 | 27.69 | 2.58 | 713 | μg/m3 | 200 |
| NOx | 10.62 | 31.65 | 6.31 | 713 | μg/m3 | 30/an |
| CO | 0.02 | 0.27 | 0 | 714 | mg/m3 | 10 |
| O3 | 72.72 | 130.13 | 13.85 | 704 | μg/m3 | 120 |
| PM10 nef. | - | - | - | - | μg/m3 | 50 |
| PM10 grv. | - | - | - | - | μg/m3 | 50 |
| BR5 | IND2 | SO2 | 5.21 | 34.89 | 0.64 | 714 | μg/m3 | 350 |
| NO | 3.93 | 4.36 | 3.56 | 7 | μg/m3 | 200 |
| NO2 | 10.31 | 16.8 | 7.83 | 7 | μg/m3 | 200 |
| NOx | 16.22 | 22.17 | 13.65 | 7 | μg/m3 | 30/an |
| CO | 0.06 | 0.29 | 0.01 | 714 | mg/m3 | 10 |
| O3 | 62.18 | 122 | 13.35 | 714 | μg/m3 | 120 |
| Benzen | 1.29 | 6.72 | 0.74 | 423 | μg/m3 | 7 |
| PM10 | - | - | - | - | μg/m3 | 50 |

Valorile înregistrate în luna iulie pentru SO2 s-au situat sub valorile limită admise.

Valorile înregistrate în luna iulie pentru NO2 s-au situat sub valorile limită zilnice admise de Legea nr.104/2011.

**Limita la 8 h=10 mg /mc**

Valorile înregistrate în luna iulie pentru CO, se situează sub valorile limită admise.

Poluantul CO rezultă din arderea incompletă a combustibililor şi alături de benzen este considerat ca făcând parte din categoria poluanţilor specifici rezultaţi din trafic.

În luna iulie media orară a indicatorului ozon nu a depăşit pragul de informare de 180 μg/m3.

Pentru determinarea pulberilor în suspensie se aplică 2 metode, respectiv metoda automată şi metoda gravimetrică, care de altfel este metoda de referinţă.

În luna iulie, la indicatorul PM10 (măsurat în sistem continuu) nu s-au efectuat măsurători având pompele Fox defecte.

În luna iulie, la indicatorul PM10 (măsurat în sistem gravimetric), nu s-au efectuat probe.

**Evoluţia indicelui general de calitatea aerului**

 Conform normativului privind stabilirea indicilor de calitate a aerului în vederea facilitării informării publicului – Ordinul nr.1095/2007, indicele specific de calitate a aerului reprezintă un sistem de codificare a concentraţiilor înregistrate pentru fiecare dintre poluanţii monitorizaţi: dioxid de sulf (SO2), dioxid de azot (NO2), ozon (O3), monoxid de carbon (CO) și pulberi în suspensie (PM 10).

Staţia BR - 1 TRAFIC adresa: Calea Galaţi nr. 53, Brăila

Staţia BR - 2 FOND URBAN adresa: Piaţa Independenţei nr. 1, Brăila

Staţia BR - 3 FOND SUBURBAN adresa: Sat Cazasu

Staţia BR - 4 INDUSTRIAL 1 adresa: Şoseaua Baldovineşti nr. 22,

Staţia BR - 5 INDUSTRIAL 2 adresa Sat Chiscani:

Datele sunt furnizate de staţiile automate din Reţeaua Naţională de Monitorizare a Calităţii Aerului

# CAPITOLUL 3

# REŢEAUA DE RADIOACTIVITATE

Valorile înregistrate în luna iulie 2020 la stația automată de monitorizare a dozei gama se încadrează în limitele fondului natural.

**CAPITOLUL 4**

**REŢEAUA DE SUPRAVEGHERE A CALITĂŢII SOLULUI**

În luna iulie 2020, conform programului de monitorizare, s-au prelevat probe de sol din zonele - B-dul Independenței, Calea Călărașilor, Calea Galați, Șoseaua Buzăului.

 Rezultatele analizelor principalilor indicatori pentru probele de sol din zone expuse traficului rutier intens , recoltate pe adâncimea 0 – 20cm, ne arată următoarele:

* Reacţia solului (pH-ul), în această lună, se încadrează în domeniul slab alcalin pentru toate probele monitorizate;
* Conţinutul total de săruri solubile (CTSS) nu prezintă depăşiri ale limitei impuse, solurile monitorizate intrând în categoria solurilor nesalinizate;
* Conţinutul în substanţă organică (Corg %) şi humus, prezintă valori specifice solurilor ușor poluate, valoarea cea mai scăzută s-a înregistrat la proba din Calea Călărașilor și cea mai ridicată la proba din Bdul Independenței.

# CAPITOLUL 5

# REŢEAUA DE SUPRAVEGHERE A ZGOMOTULUI URBAN

Rezultatele măsurătorilor înregistrate în cursul lunii iulie 2020 sunt prezentate sintetic în tabelul de mai jos:

|  |  |  |
| --- | --- | --- |
| **Nr.crt** |  | **NIVEL DE ZGOMOT, dB (A)** |
| **PUNCT DE MĂSURARE** | **echivalent** | **Maxim admisibil** |
| **Stradă de categorie tehnică IV de deservire locală - lăţime 3m** |
| 1 | Orientului/Poliţie | 49,16 | 60 |
| 2 | Rubinelor/Univ. Brâncoveanu | 52,05 |
| **Stradă de categorie tehnică III de colectare - lăţime 7m** |
| 3 | Rahova/Scolilor | 58,12 | 65 |
| 4 | Chişinău/Grigore Alexandrescu | 67,40 |
| 5 | Rosiori/Scolilor | 62,90 |
| **Stradă de categorie tehnică II de legătură – lăţime 14m** |
| 6 | Centură - IDMS | 71,16 | 70 |
| 7 | Calea Galaţi (Pţa. Traian) | 66,78 |
| 8 | 1 Decembrie 1918/Griviţa | 67,76 |
| 9 | 1 Decembrie 1918/Dorobanţi | 68,02 |
| 10 | Comuna din Paris/Focşani | 68,59 |
| **Stradă de categorie tehnică I - lăţime 21m** |
| 11 | B-dul Dorobanţilor/Apollo | 72,13 | 85 |
| 12 | B-dul Independenţei - APM | 57,56 |
| 13 | Calea Călăraşi IAS-IMB | 71,90 |
| 14 | Calea Călăraşi/Dorobanţi | 72,73 |
| 15 | Calea Galaţi/Dorobanţi | 72,65 |
| 16 | Calea Călăraşi/B-dul Independenţei | 69,59 |
| 17 | Calea Călăraşi/ Griviţa | 71,56 |
| **Parcuri, zone de recreere, tratament medical şi balneoclimateric** |
| 18 | Parcul Grădina Mare | 47,30 | 45 |
| 19 | Parcul Monument | 54,41 |
| 20 | Faleza Dunării | 45,22 |
| 21 | Staţiunea Lacu - Sărat | 44,15 |
| 22 | Spitalul Sf. Spiridon | 63,60 |
|  **Incinte de şcoli, creşe, grădiniţe, spaţii de joacă** |
| 23 | Liceul Gh. M. Murgoci | 55,65 | 75 |
| 24 | Liceul N. Iorga | 54,57 |
| 25 | Liceul N. Bălcescu | 63,24 |
| 26 | Şcoala Generală nr. 7 | 51,35 |
| **Pieţe, spaţii comerciale, restaurante în aer liber** |
| 27 | Piaţa Concordia | 60,28 | 65 |
| 28 | Piaţa Halelor | 58,93 |
| 29 | Piaţa Radu Negru | 53,44 |
| 30 | Piaţa Microhala  | 63,98 |
| 31 | Terasa Aroma Caffe | 47,98 |
| 32 | Restaurant Swing | 48,62 |
| **Incinte industriale** |
| 33 | S.C. Promex S.A. | 51,32 | 65 |
| 34 | S.C. Farex S.A. | 58,96 |
| 35 | S.C. Laminorul S.A. | 49,71 |
| 36 | Şantierul naval VARD | 59,01 |
| **Parcaje auto** |
| 37 | Supermarket XXL | 60,74 | 70 |
| 38 | Supermarket Praktiker/Carrefour | 58,73 |
| **Zone rezidenţiale** |
| 39 | Teatrul Maria Filotti | 54,33 | 50 |
| 40 | Simion Barnutiu (Penny XXL) | 60,27 |
| 41 | Cartier Hipodrom  | 55,20 |
| 42 | Faleza Dunării (Direcţia de Finanţe) | 46,74 |

În urma măsurătorilor efectuate s-au constatat următoarele depăşiri:

1. Pe străzile de categorie tehnică III, limita admisă de 65 dB a fost depășită cu 3,7% în punctul Chişinău/Grigore Alexandrescu, datorită traficului rutier intens;
2. Pe străzile de categorie tehnică II, limita admisă de 70 dB a fost depășită cu 1,7% în punctul Centură - IDMS, datorită traficului rutier intens;
3. La limita exterioară a parcurilor, zonelor de recreere, tratament medical şi balneoclimateric, nivelul de zgomot echivalent depăşeşte limita admisă de 45 dB în 4 din cele 5 puncte expertizate. Cea mai mare valoare a nivelului de zgomot echivalent depăşeşte limita maximă admisă cu aproximativ 41,3% în punctul „Spitalul Sf. Spiridon”. Depăşirea se datorează traficului rutier intens existent în zonă.
4. În zonele rezidenţiale, aflate în vecinătatea unor străzi intens circulate sau în apropierea unor pieţe şi supermarketuri, s-au înregistrat depăşiri ale limitei admise de 50 dB, în 3 din cele 4 puncte expertizate. Valoarea maximă a fost înregistrată în punctul „Simion Bărnuţiu (Penny XXL)” punct în care limita maximă admisă a fost depăşită cu 20,5 %. Depăşirea se datorează traficului rutier aferent străzii Simion Bărnuţiu.

**CAPITOLUL 6**

# PROTECŢIA NATURII ŞI ARII PROTEJATE

**DOMENIUL BIODIVERSITATE**

* Colaborare cu Serviciul Avize Acorduri Autorizații pentru elaborarea actelor de reglementare - s-au analizat 3 documentații pentru emitere acte de reglementare, pentru care:
* s-au făcut observații în cadrul ședințelor CAT
* s-au emis 3 puncte de vedere pentru:
* inițierea unui plan pentru lotizare pentru construire locuințe individuale în sat Albina, com.Tichilești, al cărui amplasament este situat în situl de importanță comunitară ROSCI0307 Lacul Sărat – Brăila
* emiterea acordului de mediu pentru:
* un proiect pentru reabilitarea infrastructurii pentru irigații în perimetrul UAT Făurei, amplasament situat parțial în vecinătatea ariilor naturale protejate ROSPA0004 Balta Albă-Amara-Jirlău și ROSCI0005 Balta Albă-Amara-Jirlău-Lacul Sărat Câineni
* un proiect de modernizare drumuri locale în comuna Frecăței situat în vecinătatea ariilor naturale protejate ROSPA0040 Dunărea Veche-Braţul Măcin și ROSCI0012 Braţul Măcin
* S-a verificat împreună cu CJGNM Brăila situația reclamată de un operator autorizat pentru acvacultură în amenajarea piscicolă Batogu comuna Cireșu privind pierderile în producția piscicolă datorate păsărilor ihtiofage pentru care a solicitat plata unor despăgubiri.
* S-au emis 74 autorizaţii în baza Ord. MMDD nr.410/2008 *pentru aprobarea Procedurii de autorizare a activităţilor de recoltare, capturare şi/sau achiziţie şi/sau comercializare, pe teritoriul naţional sau la export, a florilor de mină, a fosilelor de plante şi fosilelor de animale vertebrate şi nevertebrate, precum şi a plantelor şi animalelor din flora şi, respectiv, fauna sălbatice şi a importului acestora,* pentru personae fizice, pentru activitatea de pescuit în fluvial Dunărea.
* S-au întocmit capitolele corespunzătoare domeniului din Raportul Fişa judeţului.

**DOMENIUL SOL-SUBSOL**

* Pentru implementarea Legii nr. 74/2019 privind gestionarea siturilor potenţial contaminate şi a celor contaminate s-a continuat informarea și solicitarea documentelor prevăzute de lege pentru identificarea siturilor potențial contaminate .
* S-au întocmit capitolele corespunzătoare domeniului din Raportul Fişa județului.

**CAPITOLUL 7**

**DOMENIUL DEŞEURI ŞI CHIMICALE**

* Colaborare cu Serviciul Avize Acorduri Autorizaţii pentru elaborarea actelor de reglementare: au fost analizate 12 documentaţii pentru care:
* s-au făcut observaţii în cadrul şedinţelor CAT
* s-au emis puncte de vedere pentru:
* emiterea acordului de mediu pentru trei proiecte privind:
* reabilitarea infrastructurii pentru irigații în perimetrul UAT Făurei
* modernizare drumuri locale în comuna Frecăței
* desființarea unor construcții situate în perimetrul platformei industriale Chiscani
* emiterea autorizației de mediu pentru:
* un operator care desfășoară activități de comerț cu deșeuri (punct de achiziție deșeuri nepericuloase)
* un parc petrolier situat în UAT Însurăței
* activitățile de salubrizare care se desfășoară la cele 8 puncte de colectare deșeuri municipale înființate din zona rurală ca soluţie tranzitorie până la punerea în funcțiune a sistemului de management integrat al deșeurilor
* un operator care desfășoară activitatea de distilarea băuturilor alcoolice
* Spitalul Județean de Urgență – Pavilionul B din municipiul Brăila.
* o instalație pentru tratarea și acoperirea metalelor
* o spălatorie auto
* un operator specializat în activități auxiliare pentru producția vegetală situat în comuna Roșiori
* stabilirea obligațiilor de mediu la schimbarea titularului pentru un parc petrolier situat în UAT Însurăței
* S-au colectat, validat şi prelucrat datele şi informațiile necesare, s-au întocmit inventarele specifice şi s-au făcut raportările corespunzătoare privind:
	+ fluxul deşeurilor;
	+ extinderea sistemelor de colectare selectivă a ambalajelor
	+ colectare/tratare vehicule scoase din uz
	+ capitolele corespunzătoare domeniului din raportul lunar Fişa judeţului;
	+ situația depozitelor conforme de deșeuri
	+ substanțe periculoase
	+ statistica deșeurilor
	+ transportul deșeurilor-trim. II 2020
	+ Colectare date pentru raportarea chimicale 2019
	+ echipamente cu PCB- s-a reanalizat situația unor condensatori cu PCB situați într-o instalație care a încetat activitatea și s-au solicitat informații la lichidator după care s-a reluat verificarea condensatorilor pe amplasament împreună cu CJGNM Brăila și în prezența lichidatorului
* Au fost validate şi aprobate 15 formulare pentru transportul de deşeuri periculoase care se valorifică/reciclează/elimină în instalaţii din judeţul Brăila, conform HG 1061/2008, pentru aprobarea Procedurii de reglementare şi control al transportului deşeurilor pe teritoriul României. S-au înregistrat în baza de date 93 formulare de expediţie/transport deșeuri periculoase.
* Au fost acordate operatorilor economici consultaţii tehnice pentru diferite tematici privind gestiunea deşeurilor corespunzătoare inventarelor sau raportărilor realizate pe parcursul lunii sau conform altor solicitări de informaţii din partea publicului interesat, în domeniul de activitate, statistica deșeurilor, înscrierea în SIM, completarea datelor în SIM.

# CAPITOLUL 8

**POLUĂRI ACCIDENTALE**

 În cursul lunii iulie 2020 la APM Brăila nu s-au raportat poluări accidentale.

**Director executiv**

 **Ciprian CUZMIN**

Șef Serviciu Monitorizare și Laboratoare, Nicoleta ROADEVIN

Centralizat - Aurel BĂNUȚĂ